વડાપ્રધાન નરેન્દ્ર મોદી 50મા આસિયાન શિખર સંમેલનમાં ભાગ લેવા માટે ફિલિપાઇન્સના મનીલા પહોંચ્યા છે. આ સંમેલનની અમેરિકન રાષ્ટ્રપતિ ડોનાલ્ડ ટ્રંપ અને પીએમ મોદીની એકસરખા પોષાક પહેરેલ તસવીર ખૂબ વાયરલ થઇ હતી. આ તસવીર ગાલા ડિનરની છે, જેમાં પીએમ મોદી, ડોનાલ્ડ ટ્રંપ, જાપાનના પીએમ શિન્ઝો આબે સહિત તમામ મોટા નેતાઓ હાજર રહ્યા હતા અને સૌએ ફિલીપાઇન્સનો રાષ્ટ્રીય પોષાક Barong Tagalong પહેર્યો હતો. હવે આ પોષાકમાં સજ્જ ગોઠડી કરતા રાષ્ટ્રીય નેતાઓની અન્ય એક તસવીર ખૂબ વાયરલ થઇ છે, જેની પર સોશ્યલ મીડિયા યૂઝર્સ એકથી એક ચડિયાતી ટિપ્પણીઓ કરી રહ્યાં છે.